Pirita Velodroom

Pirita Velodroom on Tallinnas asuv velodroom ja jalgpallistaadion, mis võeti kasutusele 1969. aastal. Alates 2017. aastast on trekirada võistlusteks suletud, kuna on amortiseerunud ega vasta ohutusnõuetele. Ajalugu Trekki hakati ehitama 1955. aastal. Esimeses etapis veeti Rummu kurvis asunud lagedale tohutu kogus liiva, kuni esimeste kurvikõrgendike valmimiseni. Kaasa aitasid mitmed ratturid ja aktivistid. 1961. aastal ehitus konserveeriti ja ehitustööd lõpetati, kuna niigi vähesele ehitustehnikale leiti muu rakendus. Esialgse projekti järgi pidanuks kurvide kaldenurk ulatuma 15 kraadini, kui sellest oleks kinni peetud, siis oleks praegune trekk kasutuskõlbmatu. Kõige rohkem võitles vana projekti vastu trekispetsialist Avo Nurm. Tal oli tahtmine viia 4 km sõidus NSV Liidu rekord alla 5 minuti ja teha seda just Tallinna trekil. Tema unistus jäi aga Nurme peatse surma tõttu täitumata. 1966. aastal, kui ehitamist jätkati, oli aluseks uus kaasaegne projekt, mis nägi kurvide kaldeks ette 34 kraadi. 1967. aasta augustis määrati ametisse treki direktor. Selleks sai tegevsportlane Eduard Mirski. Tal õnnestus panna ehitustööd uuesti korralikult käima, ise alustas aga samal ajal vähehaaval trekiratturite ettevalmistamist. Aasta hiljem sai alles ehitusel olnud ehitis juba juriidilise staatuse. 10. detsembril 1969 alustas velodroomil tegevust VSÜ Kalev Tallinna Jalgrattaspordikool. Nimed 24. oktoobril 1968 moodustas Eesti NSV Ametiühingute Nõukogu iseseisva majandusüksuse – "Kalevi" Tallinna Velodroomi. 31. jaanuaril 1985 nimetati asutus ümber, uus nimi oli Üleliidulise Ametiühingute Vabatahtliku Spordiühingu “Trud” Eesti Vabariikliku Organisatsiooni “Kalev” Tallinna Velodroom ehk ÜVAÜ SÜ “Trud” EVO “Kalev” Tallinna Velodroom. 23. aprillil 1987 sai asutuse uueks nimeks Üleliidulise Ametiühingute Vabatahtliku Kehakultuuri- ja Spordiühingu Eesti Vabariikliku Organisatsiooni “Kalev” Tallinna Velodroom ehk ÜVAÜ KSÜ EVO “Kalev” Tallinna Velodroom. 5. detsembril 1991 sai asutuse nimeks Eesti Spordiseltsi Kalev Tallinna Velodroom. 19. juuli 1994, õigusjärglane: munitsipaalettevõte Pirita Velodroom 26. september 1997, õigusjärglane: linnaasutus Pirita Velodroom Alates 16.07.2001 Pirita Velodroomi filiaal Kristiine Sportmängude Maja > Kristiine Spordimaja Lasnamäe Sportmängude Maja Kopli Spordihoone Alates 01.09.2003 Pirita Velodroomi filiaal Paul Kerese Malemaja Alates 01.03.2005 Pirita Velodroomi filiaal Põhja Spordihoone Alates 01.06.2005 Pirita Velodroomi filiaal kuni 30.09.2007 Harku Sõudebaas Alates 1. juuli 2006 õigusjärglane / nime muutus: Pirita Spordikeskus (Tallinna linna hallatav asutus) Alates 01.09.2007 Pirita Spordikeskuse filiaal Lasnamäe Sulgpallihall Asutuse juhid/direktorid Eduard Mirski 06.08.1967 – 31.07.1973 Jüri Pärg 01.08.1973 – 11.09.1993 Direktori kohusetäitja Eneken Vesmes 12.09.1993 – 20.07.1994 Rein Tölp 21.07.1994 – 05.03.1995 Aavo Aunroos 06.03.1995 – 30.04.2018 Direktori ülesannetes Priit Aunroos 01.05.2018 – 30.06.2018 Priit Aunroos 01.07.2018 Treki tehnilised parameetrid Betoonkattega trekiraja pikkus 333,333 m ja laius 7,27 m Trekiraja sirge pikkus 40,303 m Viraaži pikkus 75,54 m Ülemineku pikkus 25,389 m Neutraaltsooni laius 1,23 m Trekiraja piirde kõrgus 0,85 m Viraaži kaldenurk 34º Sirge kaldenurk 6º Arvestuslik kiirus ülemisel äärel 85 km/h Arvestuslik kiirus mõõtjoonel 75 km/h Tallinna treki rekordid Mehed Naised Pildid Viited Välislingid http://piritaspordikeskus.ee/pirita-velodroom/ Velodroomi pildid